Delta Air Lines
Store norske leksikon,Teknologi og industri,Transport,Luftfart,Flyindustri,Flyselskaper
Delta Air Lines er et amerikansk flyselskap. Det ble grunnlagt i 1924, og begynte med passasjertrafikk fra slutten av 1920-årene.
Virksomhet Delta har hovedkontor i Atlanta i Georgia. Delta hadde i 2019 en omsetning på 47 milliarder dollar og fraktet over 200 millioner passasjerer. Historie Delta ble grunnlagt i 1924 som Huff Daland Dusters, og var verdens første flyselskap for spredning av jordbrukskjemikalier. Selskapet het fra 1928 Delta Air Service, og fikk nåværende navn fra 1945.Det begynte med passasjertrafikk fra slutten av 1920-årene, og har siden vokst sterkt og blitt et av USAs og verdens største flyselskap, særlig etter at det 1991 overtok store deler av rutenettet og flyparken til Pan American. Delta var med på å grunnlegge flyselskapsalliansen SkyTeam i 2000, og har vært medlem siden.Navnet Delta Air Lines henspiller på Mississippi-deltaet, hvor selskapet hadde sine første passasjerruter. Les mer i Store norske leksikon flyselskap Økonomi og næringsliv i USA Eksterne lenker Delta Air Lines